Parcarea pe trotuare, în locuri neamenajate de către administrație, este interzisă prin lege în România începând din 20 ianuarie 2017, însă șoferii nu înțeleg acest lucru. Poliția ar trebui să aplice și sancțiuni nu doar avertismente.

Șoferii îi lasă pe pietoni fără trotuare

Numărul de mașini în creștere în București și „nepăsarea” șoferilor îi lasă pe pietoni fără trotuare și îi forțează să meargă pe carosabil. EVmarket.ro a surprins câteva fotografii in București cu mașini parcate neregulamentar pe trotuare.

Ochelari pentru șoferi: 10 modele recomandate.

Parcarea mașinilor pe trotuare este permisă numai acolo unde există indicatoare sau marcaje amplasate de autorități. Vorbim de trotuare care au lățimea de cel puțin 3 metri, iar amenajarea spațiului se face de către primărie cu acordul poliției rutiere.

V-ar putea interesa și:

În Codul Rutier, OUG 195/2002, la articolul 72 (Reguli pentru alți participanți la trafic), alineatul 7 se menționează că: „Este interzisă ocuparea trotuarelor cu vehicule imobilizate, iar când aceasta este permisă, conform indicatoarelor sau marcajelor, lățimea minimă a trotuarului lăsat la dispoziția pietonilor trebuie să fie de cel puțin un metru”. Vehicule imobilizate sunt mașinile care staționează cel mult 5 minute. După această durată, imobilizarea se consideră staționare.

Aici găsești Interfață diagnoză auto OBD pentru mașina ta (Android + IOS).

Potrivit unui studiu realizat de Continental și Academia Titi Aur, aproape 50% dintre șoferi recunosc că parchează mașina în locuri interzise. Pe de altă parte, șoferii reclamă aglomerația și lipsa de civilizație.

Ce amenzi ar trebui să dea autoritățile pentru parcarea pe trotuare

Parcarea neregulamentară pe trotuare sau pe carosabil este sancționată în România cu trei puncte de penalizare și 4-5 puncte de amendă. Așadar, amenda variază între 580 lei – 725 lei.

V-ar putea interesa și:

În Sectorul 3, Poliția Locală nu dă amenzi, doar avertismente. Iată textul pentru șoferii care încalcă legea:

„Vă aducem la cunoștință că fapta dumneavoastră de a opri/staționa reprezintă contravenție conform art. 142/143 din RAOUG 195/2002(r), se sancționează cu amendă contravențională cuprinsă între 2-3/4-5 puncte de amendă și 2/3 puncte de penalizare, motiv pentru care vă rugăm să intrați în legalitate în caz contrar echipajele Biroului Circulație pe Drumurile Publice vor lua măsuri legale ce se impun în astfel de situații”.

Se schimbă legea privind parcarea pe trotuare. Mașinile vor putea fi ridicate

Ridicare mașinilor parcate necorespunzător pe trotuare a fost imposibilă până acum întrucât legea prevedea ridicarea acestora doar de pe carosabil. Legea este în curs de modificare.

Anul acesta, a fost adoptat de Senat proiectul legislativ de modificare a Codului Rutier care prevede dreptul Poliției de a dispune și ridicarea mașinilor parcate neregulamentar pe trotuar.

În Codul Rutier (OUG 195/2002) se va menționa astfel: „Poliția rutieră poate dispune ridicarea vehiculelor staționate neregulamentar. Ridicarea și depozitarea vehiculelor în locuri special amenajate se realizează de către administrațiile publice locale sau de către administratorul drumului public, după caz.”

Pentru ca proiectul să devină lege, el trebuie adoptat și de Camera Deputaților, iar ulterior, pentru a fi aplicat, actul normativ va trebui să fie promulgat de președinte. Sperăm ca în 2020 să putem circula pe trotuare ca pietoni.

Urmărește-ne pe FACEBOOK